טקס פרסי אוסקר ה-95

טקס פרסי אוסקר ה-95 מייסודה של האקדמיה האמריקאית לקולנוע, נערך ב-12 במרץ 2023, ובמסגרתו הוענקו פרסי אוסקר לסרטי קולנוע שיצאו בין התאריכים 1 בינואר 2022 – 31 בדצמבר 2022. בכך חזרה תקופת הזכאות למועמדות לפרס להיות בת 12 חודשים, אחרי שנתיים שבהן נמשכו תקופות הזכאות 14 חודשים (2020–2021) ועשרה חודשים (מרץ 2021–דצמבר 2021). זו השנה השנייה ברציפות שבה התקיים הטקס בחודש מרץ, אחרי מספר שנים שבהן הוא התקיים בפברואר, ובשנת 2021 נדחה הטקס לאפריל בעקבות משבר מגפת הקורונה בארצות הברית.

הטקס נערך בתיאטרון דולבי שבמרכז המסחר והבידור "אוביישן הוליווד"  בלוס אנג'לס, קליפורניה, שודר בארצות הברית בשידור חי ברשת הטלוויזיה ABC, והונחה על ידי ג'ימי קימל. זו הפעם השלישית שקימל הנחה טקס פרסי אוסקר, ובכך הוא הצטרף לארבעה אישים שהנחו שלושה טקסי אוסקר בעבר: ג'רי לואיס, סטיב מרטין, קונרד נייגל  ודייוויד ניבן.

שינויים בתקנון התחרות
לאחר שרוב בתי הקולנוע בארצות הברית שבו לפעול, חידשה האקדמיה לקולנוע את התקנה המחייבת להקרין סרטים בקולנוע במשך שבעה ימים לפחות לפני שיוצגו בפלטפורמות אחרות, כתנאי להכרה במועמדותם, ובוטלה הכשרה למועמדות רק על בסיס הקרנה בחדר ההקרנה הווירטואלי, שירות הזרמת המדיה המשמש את חברי האקדמיה. לצד זאת, נשארו בתוקף שני שינויים שנעשו בתקופת הקורונה: ראשית, חובת הקרנה בבתי קולנוע הורחבה, וכוללת גם בתי קולנוע באזור מפרץ סן פרנסיסקו, שיקגו, מיאמי או אטלנטה (ג'ורג'יה), ולא רק את מחוז לוס אנג'לס והעיר ניו יורק, כבעבר. שנית, מתחמי דרייב אין נחשבו כבתי קולנוע לצורך הזה.

:
 השיר המקורי הטוב ביותר: ניתן להגיש לא יותר משלושה שירים מסרט אחד.
 עריכת הקול הטובה ביותר: נקבעה חובה לאפשר צפייה גם לאנשי חטיבת הקול של האקדמיה, והמתחרים בקטגוריה זו נדרשו להכין לקראת ההקרנה לבחירת המועמדים, וידאו קליפ שאורכו לא עולה על עשר דקות.
 קידום סרטים והישגים מקצועיים כלפי חברי האקדמיה: בנוסף לחדר ההקרנות הווירטואלי, החברות המפיקות יכלו, בנסיבות מסוימות, לשלוח לחברי האקדמיה המצביעים קישור דיגיטלי ללא קרדיטים, מאחר שאלה הוצגו רק בהקרנה לקראת קביעת המועמדויות.

הטקס המרכזי
זוכי כל 23 קטגוריות הפרס הוכרזו בשידור חי במסגרת הטקס המרכזי. זאת, אחרי שבטקס ה-94 צולמו מראש ההכרזות על שמונה קטגוריות, ושודרו במהלך תוכנית הטלוויזיה שלפני הטקס. הקטגוריות שהוחזרו לטקס המרכזי כוללות את שלושת הפרסים עבור סרטים קצרים (הסרט הקצר, הסרט המונפש הקצר והסרט התיעודי הקצר) וכן הפרסים עבור מוזיקה מקורית, איפור ועיצוב שיער, עריכה, עיצוב הפקה וסאונד.

זוכים ומועמדים 
מועמדי הפרסים של הטקס נחשפו ב-24 בינואר 2023 על ידי השחקנים ריז אחמד ואליסון ויליאמס.

פרסי חבר נאמני האקדמיה  
ב-19 בנובמבר 2022 קיימה האקדמיה את הטקס השנתי ה-13 שבו מוענקים פרסי אוסקר מטעם חבר הנאמנים שלה. הטקס התקיים במלון פיירמונט סנצ'רי פלאזה  שבסנצ'רי סיטי , לוס אנג'לס, ופרסים הוענקו לארבעה זוכים:

פרס אוסקר לשם כבוד 
 אוזאן פלסי
 דיאן וורן
 פיטר ויר

פרס ז'אן הרשולט לפעילות הומניטרית 
 מייקל ג'יי. פוקס

שיאני מועמדויות 

width="20px"|

שיאני זכיות - סרטים

קישורים חיצוניים

 
 
 תקנון תחרות פרסי אוסקר ה-95 באתר האקדמיה האמריקאית לקולנוע 
 מועדים סופיים להגשת מועמדויות לקטגוריות הכלליות, באתר האקדמיה האמריקאית לקולנוע

הערות שוליים

טקסי פרס אוסקר
2023 בארצות הברית
אוסקר